Deivids Rudiša
Deivids Lekuta Rudiša (angļu: David Lekuta Rudisha, dzimis 1988. gada 17. decembrī Kilgorisā, Kenijā) ir masaju tautības Kenijas vieglatlēts, vidējo distanču skrējējs. Kopš 2010. gada — pasaules rekordists 800 m distancē. 2011. gadā kļuva par Pasaules čempionu šajā distancē un pēc gada — Olimpisko spēļu čempionu. Viņa tēvs Daniels Rudiša arī bijis vieglatlēts, 1968. gada vasaras olimpiskajās spēlēs Mehiko viņš kļuva par sudraba medaļas ieguvēju Kenijas 4×400 m stafetes komandā.